b"\n_START_ARTICLE_\nMerli\n_START_SECTION_\nHist\xc3\xb2ria\n_START_PARAGRAPH_\nVa ser municipi independent fins al 1966 quan fou disgregat. La part de ponent del terme, amb els pobles de Vacamorta i Espluga i la caseria de Terrassa, fou annexada al municipi aragon\xc3\xa8s de Foradada de Toscar, i la resta es va integrar amb el terme de la Pobla de Roda i els seus pobles de la ribera d'Is\xc3\xa0vena. La nova entitat municipal va rebre el nom oficial d'Is\xc3\xa0vena.\n_START_SECTION_\nLlengua\n_START_PARAGRAPH_\nEs troba a la zona de parlars de transici\xc3\xb3 entre el catal\xc3\xa0 i l'aragon\xc3\xa8s o castell\xc3\xa0; el primer predomina a Esdolomada i, en menor grau, a Merli i Nocelles; a Espluga i a Vacamorta els trets castellans s\xc3\xb3n, actualment, majoritaris.\n_START_SECTION_\nPatrimoni arquitect\xc3\xb2nic\n_START_PARAGRAPH_\nL'esgl\xc3\xa9sia de Merli amb portada mud\xc3\xa8jar  \xc3\xa9s dedicada a Sant Antoni de P\xc3\xa0dua. Conserva la portalada rom\xc3\xa0nica de dovelles en arc de mig punt._NEWLINE_L'esgl\xc3\xa9sia d'Espluga, allunyada del poble, \xc3\xa9s una construcci\xc3\xb3 dels segles XVI i XVII."